SILLAMÄE LINNAVALITSUS

 KIRJALIK ETTEPANEK

alla lihthanke piirmäära jääva teenuse tellimiseks

 „Ranna tn 4 juures Sõtke jõe kalda uurimine“

 SILLAMÄE 2019

Lugupeetud pakkuja!

Kutsume Teid osalema hankel „Ranna tn 4 juures Sõtke jõe kalda uurimine“ vastavalt kirjalikus ettepanekus ja selle lisades toodud tingimustele. Sillamäe Linnavalistus kavatseb läbiviia kalda uurimist Sõtke jõe Ranna tn 4 piirkonnas eesmärgiga saada infot nõlva seisukorrast ning vajalike abinõuete võtmise vajadusest. Seoses sellega soovime Teilt hinnapakkumist Ranna tn 4 kalda uuringu läbiviimise kohta.

Hange korraldatakse eesmärgiga kasutada säästlikult ja ratsionaalselt Sillamäe rahalisi vahendeid, et leida soodsaim pakkuja teenuse osutamiseks.

Riigihange viiakse läbi vastavalt riigihangete seadusele ja Sillamäe Linnavalitsuse 06. septembri 2018.a määrusele nr 10 „Sillamäe linna hankekord”.

Pakkumus palume esitada **29. juuliks 2019. a kell 10.00** Sillamäe Linnavalitsusele Kesk 27, 40231, Sillamäe või saata digitaalallkirjastatud e-postiga: linnavalitsus@sillamae.ee pealkirjaga **„Ranna tn 4 juures Sõtke jõe kalda uurimine“** pakkumuses peavad olema märgitud koostamise kuupäev ja koostaja, ettevõtja kontaktandmed koos koostaja kontaktandmetega. Pakkumuse maksumus näidata vastavalt kirjaliku ettepaneku tingimustele (Lisa 3).

Pakkuja kvalifitseerimistingimused, pakkumuse esitamise kord ja nõuded pakkumusele on

määratud kirjalikus ettepanekus ja selle lisades.

Lugupidamisega

Alina Nevent

Sillamäe Linnavalitsuse

keskkonnaspetsialist

nevent@sillamae.ee

3925731

1. **ÜLDOSA**
	1. Hankija Sillamäe Linnavalitsus (edaspidi ka hankija, registrikood: 75003909; asukoht: Kesk tn 27, Sillamäe linn, 40231, Ida-Viru maakond, telefon 39 25 700, e-post: linnavalitsus@sillamae.ee) teeb pädevatele pakkujatele ettepaneku esitada pakkumus vastavalt kirjalikus ettepanekus sisalduvatele tingimustele.
	2. Juhul kui kirjalikus ettepanekus ja selle lisade vahel on vastuolusid, või võimaldavad need mitmesugust tõlgendust, tuleb hankemenetluse käigus esitada hankijale küsimused selgituste saamiseks. Juhul kui pakkuja ei esita vastuolude kohta küsimusi, on hankijal õigus hankelepingu sõlmimisel või täitmise ajal valida hankija jaoks sobivaim tõlgendus. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.
2. **RIIGIHANKE ESE JA TÄHTPÄEVAD**
	1. Riigihanke esemeks on Sillamäe linnas Ranna tn 4 juures Sõtke jõe kalda ja Ranna tn 4 krundi nõlva uurimine.
	2. Riigihanke eseme tehniline kirjeldus on esitatud kirjalikus ettepanekus Lisas 6.
	3. Pakkumuste esitamise tähtpäev on 29.07.2019 kell 10.00.
	4. Hankelepingu täitmise periood on kolm (3) kuud hankelepingu sõlmimise päevast.
	5. Hankelepingu projekt on toodud kirjaliku ettepaneku Lisas 4.
3. **SELGITUSTE SAAMISE KORD**
	1. Igal hankemenetluses osaleval isikul ja huvitatud isikul, kellel on vastaval hetkel võimalus selles hankemenetluses osaleda, on õigus esitada lisateabe saamiseks küsimusi elektrooniliselt aadressile linnavalitsus@sillamae.ee.
	2. Esitatud küsimustele vastab hankija hiljemalt kolme (3) tööpäeva jooksul vastava taotluse saamisest arvates. Hankija võib mõjuvatel põhjustel pakkujale antud dokumentide või selgituste esitamise tähtaega pikendada (RHS § 46 lg 4).
	3. Hankija võib nõuda pakkujalt asjakohast selgitust, kui ta leiab, et pakkumuse maksumus on hankelepingu eeldatava maksumusega võrreldes põhjendamatult madal. Pakkuja on kohustatud selgituse esitama viie (5) tööpäeva jooksul vastava nõude saamisest arvates (RHS § 115 lg 1).
4. **PAKKUJA KÕRVALDAMINE**
	1. Hankija ei sõlmi hankelepingut ja kõrvaldab hankemenetlusest pakkuja, kellel esineb RHS § 95 lõikes 1 sätestatud kõrvaldamise alused.
	2. Hankija võib kõrvaldada hankemenetlusest ka pakkuja, kellel esineb RHS § 95 lõikes 4 sätestatud alused.
	3. Hankija kontrollib pakkuja kõrvaldamise aluseid vastavalt RHS §-s 96 sätestatule.
	4. Pakkuja esitab ettepaneku Lisas 1 toodud vormikohase kirjaliku kinnituse nimetatud asjaolude puudumise kohta.
5. **PAKKUJA KVALIFIKATSIOON**
	1. Hankija kontrollib Eestis asuva pakkuja registreeringut äriregistris (tõendit ei pea esitama). Välisriigis registreeritud pakkuja peab esitama registreeringu nõude täitmise kohta asjakohase tõendi (RHS § 99).
	2. Pakkuja viimase kolme (2016, 2017 ja 2018) riigihanke algamise ajaks lõppenud majandusaasta summaarne netokäive peab olema vähemalt 40 000 eurot (ilma käibemaksuta). Pakkuja esitab kirjaliku ettepaneku Lisa 7 kohase väljavõtte oma viimase kolme majandusaasta netokäibe (müügitulu) kohta. Ühispakkujad võivad vastavaid näitajaid summeerida. Pakkuja esitab hankija nõudmisel nõutud aruannete väljavõtte, millest selgub pakkuja netokäive (juriidilisest isikust Eestis registreeritud pakkuja puhul ei kohaldu, kui andmed või dokumendid on hankijale andmekogust avalikult kättesaadavad). Kui pakkuja soovib tõendada enda vastavust netokäibele esitatud nõuetele teiste ettevõtjate vahendite alusel, peab pakkuja esitama andmed ka selle isiku kohta, kelle vahenditele ta tugineb (RHS § 103 lg 1). Pakkuja esitab hankija nõudmisel teise isiku nõusoleku, milles ta märgib: a) kui suures netokäibe summas ta lubab pakkujal tema netokäibele tugineda, b) kinnitab, et ta annab pakkujale lepingu täitmisel vajadusel rahalisi vahendeid ning c) kinnitab, et ta vastutab koos pakkujaga solidaarselt hankelepingu selle osa täitmise.
	3. Pakkuja tehniline ja kutsealane pädevus:
		1. pakkuja tööde teostaja vastutaval spetsialistil peab olema kehtiv ehitusinseneri tase 7 uurimistöö läbiviimise kompetentsiga. Pakkuja esitab vastutava spetsialisti nime ja isikukoodi koos pakkumusega (Lisa 5). Hankija kontrollib nõudele vastavust Sihtasutuse Kutsekoda veebilehelt <https://www.kutsekoda.ee/et/kutseregister/kutseotsing>.
6. **PAKKUJA KVALIFIKATSIOONI KONTROLLIMINE**
	1. Hankija kontrollib vastavalt RHS §-le 98, kas pakkuja majanduslik ja finantsseisund ning tehniline ja kutsealane pädevus vastavad kirjalikus ettepanekus esitatud kvalifitseerimise tingimustele.
	2. Hankijal on õigus kontrollida pakkuja kvalifikatsiooni kogu hankemenetluse vältel, ja kui talle saab teatavaks asjaolu, et pakkuja majanduslik ja finantsseisund või tehniline ja kutsealane pädevus ei vasta kirjalikus ettepanekus esitatud kvalifitseerimise tingimustele, teha uus otsus pakkuja kvalifitseerimise kohta ning jätta pakkuja kvalifitseerimata.
	3. Kvalifitseerimata jäetud pakkuja ei osale edasises hankemenetluses.
7. **NÕUDED PAKKUMUSELE JA PAKKUMUSE KOOSTAMISE JUHEND**
	1. Pakkumus tuleb esitada elektrooniliselt e-postiga. Elektroonilisel kujul esitatud dokumendid peavad olema PDF formaadis, digitaalselt allkirjastatud.
	2. Pakkumus peab vastama kirjalikus ettepanekus sätestatud tingimustele ja ei tohi sisaldada täiendavaid tingimusi lisaks nõutule ega olla mis tahes viisil eksitav. Parandused, vahele kirjutused ja muudatused pakkumuse dokumentides ei ole lubatud.Pakkuja täidab Lisa 2, millega kinnitab hankes osalemise soovi kooskõlas kirjaliku ettepaneku tingimustega.
	3. Pakkumus peab sisaldama kirjaliku ettepaneku lisasid, mida on hankija hankemenetluse käigus nõudnud.
	4. Pakkumus tuleb vormistada eesti keeles. Pakkumuse maksumuse tabelis tuleb täita kõik tühjad lahtrid. Pakkumus peab sisaldama maksumust eurodes ilma käibemaksuta ja koos käibemaksuga kaks kohta pärast koma ning vastama pakkumuse maksumustabeli vormile (kirjaliku ettepaneku Lisa 3). Maksumustabeli iga rida peab olema täidetud, ei ole lubatud teha muudatusi ega lisada tingimusi ning selles ei tohi olla täitmata kohti.
	5. Pakkumus peab olema jõus minimaalselt 90 päeva. Pakkumus on pakkuja tahteavaldus hankelepingu sõlmimiseks, mis on pakkujale siduv alates pakkumuste esitamise tähtpäevast vähemalt kuni kirjalikus ettepanekus määratud pakkumuse jõusoleku minimaalse tähtaja lõppemiseni. Hankija võib pakkuja pakkumuse jõusoleku tähtaega pikendada teatades vastavast soovist kirjalikul.
	6. Pakkuja peab vastavalt kirjaliku ettepaneku Lisale 2 pakkumuses kinnitama kõiki kirjalikus ettepanekus esitatud tingimuste ülevõtmist ja esitama pakkumuse üksnes nende asjaolude kohta, mille suhtes hankija soovib saada võistlevaid pakkumusi.
	7. Pakkumuse variantide ja alternatiivlahenduste esitamine ei ole lubatud.
	8. Pakkumus esitada tervikule.
	9. Pakkujal pole lubatud esitada tingimuslikku pakkumust ega tingimusi, mis ei tulene kirjalikust ettepanekust ning selle lisadest.
	10. Pakkumus peab olema koostatud eesti keeles. Võõrkeelsetele dokumentidele peab lisama vannutatud tõlgi digitaalse allkirjaga kinnitatud eestikeelse tõlke, originaal ja tõlge peavad olema koos ühendatud.
8. **PAKKUMUSTE ESITAMINE JA AVAMINE**
	1. Pakkumused avatakse kirjalikus ettepanekus pakkumuse esitamise tähtpäeval ehk 29. juulil 2019 kell 10.00.
	2. Pakkuja kannab kõik pakkumuse ettevalmistamisega ning esitamisega seotud kulud.
	3. Hankija ei avalikusta pakkumuste avamisel pakkumuste sisu osas, mis rikuks pakkujate ärisaladust või kahjustaks nendevahelist konkurentsi. Hankija käsitleb pakkumusi konfidentsiaalsete dokumentidena, ei avalda nende sisu ja ei anna neid hankemenetlusega mitteseotud isikutele, v.a. seaduses ettenähtud juhul. Hankija kasutab pakkumusi vaid pakkujate kvalifitseerimiseks, pakkumuste vastavaks tunnistamiseks ja hindamiseks.
	4. Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist. Ärisaladusena ei või märkida RHS § 111 lõikes 5 toodud asjaolusid.
9. **PAKKUMUSTE VASTAVAKS TUNNISTAMINE VÕI TAGASILÜKKAMINE**
	1. Hankija lükkab pakkumuse tagasi, kui pakkumus ei vasta kirjalikus ettepanekus ning selle lisades esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.
	2. Sisulisteks kõrvalekalleteks loetakse tingimusi, mis vähendavad hanke mahule esitatud nõudeid või vähendavad hanke kvaliteedile esitatud nõudeid või võrreldes kirkjalikus ettepanekus esitatuga kitsendavad hankija õigusi või vähendavad pakkuja kohustusi.
	3. Hankemenetluses osalejad kohustuvad järgima lisades toodud vorme. Nendest kõrvalekaldumisel on hankijal õigus tunnistada pakkumus mittevastavaks.
	4. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust.
	5. Hankijal on õigus kõik pakkumused tagasi lükata ka järgmistel juhtudel:
		1. juhul, kui kõikide vastavaks tunnistatud pakkumuste maksumused ületavad hankelepingu eeldatavat maksumust;
		2. juhul, kui eduka pakkuja pakkumuse maksumus ületab hankelepingu eeldatavat maksumust;
		3. juhul, kui hankemenetluse jätkamine on olukorra muutumise tõttu muutunud hankija jaoks ebaotstarbekaks;
		4. juhul, kui peale pakkumuste avamist selgub, et hankija on oma vajadusi tehnilises kirjelduses ekslikult valesti kirjeldanud.
	6. Kirjalik teade kõikide pakkumuste tagasilükkamise kohta edastatakse pakkujatele elektrooniliselt viivitamata, kuid mitte hiljem kui 3 tööpäeva jooksul otsuse tegemisest arvates.
10. **PAKKUMUSTE HINDAMINE**
	1. Pakkumuste hindamine viiakse läbi vastavalt RHS § 85 lõikes 4 sätestatule ning majanduslikult soodsaima pakkumuse väljaselgitamisel arvestab hankija ainult pakkumuse hinda, kuna hankija jaoks sõltub pakkumuse majanduslik soodsus ainult pakkumuse hinnast ja kõik muud tulevase hankelepingu tingimused, sealhulgas hankelepingu esemega seotud kriteeriumid, on kirjalikus ettepanekus ammendavalt kindlaks määratud.
	2. Pakkuja poolt pakkumuses esitatud pakkumuse kogumaksumus tuleneb pakkuja poolt täidetud ja esitatud kululoendist.
	3. Kui pakkumuse maksumuses esineb arvutusviga, parandab hankija arvutusvea ja teatab sellest pakkujale kirjalikku taasesitamist võimaldavas vormis. Pakkuja vastab hankijale samas vormis hiljemalt kolme (3) tööpäeva jooksul teate saamisest arvates, kas ta on arvutusvea parandamisega nõus. Kui Pakkuja arvutusvea parandamisega ei nõustu, lükkab hankija pakkumuse tagasi.
11. **LISAD**

Lisa 1 - Kinnitus RHS § 95 lõike 1 punktides 1–5, lõikes 4 nimetatud asjaolude puudumise kohta

Lisa 2 - Pakkuja pädeva isiku allkirjaga taotlus pakkumises osalemiseks koos nõutavate kinnitustega

Lisa 3 - Pakkumuse maksumuse tabel

Lisa 4 - Hankelepingu projekt

Lisa 5 – Vastutava spetsialisti nimi ja isikukood vastava taseme kontrollimiseks

Lisa 6 – töö kirjeldus

**Lisa 1 – Kinnitus RHS § 95 lõike 1 punktides 1–5, lõikes 4 nimetatud asjaolude puudumise kohta**

**Hankija nimi**: Sillamäe Linnavalitsus

**Hanke nimetus**: Ranna tn 4 juures Sõtke jõe kalda uurimine

Käesolevaga kinnitame, et pakkujal puuduvad RHS § 95 lõike 1 punktides 1–5, lõikes 4 nimetatud hankemenetlusest kõrvaldamise asjaolud.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/

## Lisa 2 - Pakkuja pädeva isiku allkirjaga taotlus pakkumises osalemiseks

**Hankija nimi:** Sillamäe Linnavalitsus

**Hanke nimetus:** Ranna tn 4 juures Sõtke jõe kalda uurimine

Soovime esitada pakkumuse hankes „Ranna tn 4 juures Sõtke jõe kalda uurimine”.

1. Kinnitame, et oleme tutvunud kirjaliku ettepaneku ning selle lisadega ja kinnitame, et nõustume täielikult kirjalikus ettepanekus esitatud tingimustega.
2. Kinnitame, et oleme hankija esitatud tingimustest aru saanud ja nõustume antud hanke teostama kirjalikus ettepanekus toodud tingimustel ja tähtajaks pakkumuse maksumuse vormis märgitud hinnaga.
3. Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
4. Kinnitame, et vastame täielikult kirjalikus ettepanekus esitatud kvalifitseerimistingimustele ning meil on kõik võimalused ja vahendid eelnimetatud hanke teostamiseks.
5. Kinnitame, et kõik käesolevale pakkumusele lisatud dokumendid moodustavad meie pakkumuse osa.
6. Kinnitame, et esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi.
7. Kinnitame, et lisatud hinnapakkumus on nõuetekohaselt täidetud. Saame aru, et hinnapakkumuse mittenõuetekohase täitmise puhul lükatakse meie pakkumus tagasi kui kirjaliku ettepaneku mittevastav.
8. Võtame endale kohustuse, et meie pakkumuse aktsepteerimisel on pakkumus meile siduv kuni hankelepingu sõlmimiseni ja meie pakkumuse edukaks tunnistamisel oleme nõus sõlmima hankelepingu vastavalt kirjaliku ettepaneku lisale 4.
9. Käesolev pakkumus on jõus 90 päeva, alates pakkumuse esitamise tähtpäevast.
10. Mõistame, et hankija ei ole seotud kohustusega aktsepteerida temale laekunud madalaima hinnaga pakkumust. Aktsepteerime hankija õigust lükata tagasi kõik pakkumused alusdokumentides kirjeldatud juhtudel.
11. Kinnitame, et meile on antud võimalus saada täiendavat informatsiooni kirjaliku ettepaneku sisu kohta. Kinnitame, et esitatud informatsioon on piisav, et teostada hankelepingu täitmiseks.
12. Kinnitame vajalike intellektuaalsete omandi õiguste olemasolu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/

**Lisa 3 - Pakkumuse maksumuse tabel**

**Hankija nimi:** Sillamäe Linnavalitsus

**Hanke nimetus:** Ranna tn 4 juures Sõtke jõe kalda uurimine

|  |  |  |  |  |  |  |
| --- | --- | --- | --- | --- | --- | --- |
| **nr** | **Tööde kirjeldus** | **Ühik** | **Kogus** | **Ühiku hind, € (ilma KM-ta)**  | **Ühiku hind, € (koos KM-ga)** | **SUMMA, €****(koos KM-ga)** |
| 1. | Nõlva ülevaatus, kindlustuse seisukorra uurimine, varisemise ohu määramine (nõlva geodeetiline mõõdistamine ja pinnaseuuringud) |  |  |  |  |  |
| 2. | Soovitus kindlustuse rajamiseks (vajadusel), vajalike tööde määramine |  |  |  |  |  |
| 3. | Kirjaliku dokumendi koostamine |  |  |  |  |  |
|  | Kokku |  |  |  |  |  |

1. Kinnitame, et meie pakkumuse maksumuses on igakülgselt arvesse võetud:

1.1. kirjaliku ettepanekku ja selle lisasid;

1.2. kõiki kirjalikus ettepanekus ja selle lisades sätestatud ja sellest tulenevaid Pakkuja kohustusi, ülesandeid, tegevusi ja toiminguid;

1.3. kõiki kulusid, riske ja asjaolusid ning kõiki tingimusi (üldiseid ja erilisi asjaolusid, seejuures midagi välja jätmata), mis võiks pakkumuse maksumust mõjutada.

2. Kinnitame, et:

2.1. oleme saanud Hankijalt kogu käesoleva pakkumuse koostamiseks vajaliku informatsiooni ning oleme tutvunud kõikide seonduvate asjaolude ning tingimustega;

2.2. oleme kontrollinud ning veendunud, et eelnimetatud dokumentides ei ole olulisi vigu ega puudusi, mis takistaks siduva pakkumuse esitamist;

2.3. nõustume kirjaliku ettepaneku ja selle lisade tingimustega ning anname endale täielikult aru töövõtja vastutuse ning kohustuste mahust.

Pakkumuse koostamisel oleme arvesse võtnud kõik käesoleva ettepaneku teostamiseks vajalikud Pakkuja tööd, teenused, tegevused ja toimingud, kaasa arvatud need, mis ei ole otseselt kirjeldatud alusdokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pakkuja volitatud esindaja nimi ja allkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/

**Lisa 4. Hankelepingu projekt**

**Hankija nimi**: Sillamäe Linnavalitsus

**Hanke nimetus:** Ranna tn 4 juures Sõtke jõe kalda uurimine

**TÖÖVÕTULEPING**

Käesoleva töövõtuleping (edaspidi: **Leping**) on sõlminud [*kuupäev*], [*koht*]

**(1) Sillamäe Linnavalitsus** (registrikood 75003909, aadress Kesk 27, Sillamäe 40231, mida esindab aselinnapea Aleksei Stepanov (edaspidi: **Tellija**)

ja

**(2) [*Töövõtja nimi*]**, registrikoodiga [*töövõtja registrikood*], aadressiga [*aadress*], mida esindab [juhatuse liige / volituse alusel] .... (edaspidi: **Töövõtja**),

edaspidi viidatud ka kui Pool või ühiselt kui Pooled, alljärgnevas:

1. **Üldsätted**
	1. Leping koosneb käesolevast Lepingust ja lisadest, milles lepitakse kokku Lepingu sõlmimisel või pärast seda. Lepingu juurde sõlmitavad lisad on Lepingu lahutamatuks osaks.
	2. Lepingu sõlmimisega kaotavad siduva jõu mistahes muud tahteavaldused, mida Pooled on teinud Lepingu ettevalmistamise käigus.
2. **Lepingu objekt ja Töö teostamise tähtaeg**
	1. Tellija tellib ja Töövõtja teostab Lepingu tingimuste kohaselt järgmise töö: Sillamäel Ranna tn 4 juures Sõtke jõe kalda uurimine (edaspidi **Töö**). Töö täpsem kirjeldus on toodud Lepingu lisas 3.
	2. Töövõtja teostab Töö kolme kuu jooksul peale lepingu allkirjastamise kuupäevast.
3. **Töö üleandmine ja vastuvõtmine**
	1. Töövõtja teavitab Töö valmimisest viivitamata Tellijat.
	2. Tellija kohustub Töö üle vaatama ja vastu võtma mõistliku aja jooksul pärast seda, kui Töövõtja on Tellijat Töö valmimisest teavitanud. Tellijal ei ole kohustust Tööd vastu võtta enne, kui on saabunud Lepingu punktis 2.2 kokku lepitud Töö teostamise lõpptähtaeg.
	3. Töö üleandmiseks allkirjastavad Pooled Töö üleandmise-vastuvõtmise akti. Kui Töö üleandmisel avastatakse Töös puudusi, siis märgitakse need Töö üleandmise-vastuvõtmise aktis.
	4. Töö loetakse Töövõtja poolt üleantuks ja Tellija poolt vastuvõetuks Töö üleandmise-vastuvõtmise akti allkirjastamisega.
	5. Pooled on kokku leppinud, et olenemata Töö üleandmise-vastuvõtmise akti allkirjastamisest loetakse Töö Tellijale üleantuks ja Tellija poolt vastuvõetuks ka juhul, kui Töö tulemusena valminud ese on Tellijale faktiliselt üle antud ja Tellija on asunud seda kasutama.
	6. Eelnevast sõltumata loetakse Töö Tellija poolt vastuvõetuks, kui Tellija alusetult ei võta valminud Tööd vastu ja ei tee seda ka pärast Töövõtja poolt määratud mõistlikku tähtaega.
	7. Töövõtja kohustub koos Tööga Tellijale üle andma kõik Töö juurde kuuluvad dokumendid.
4. **Tasu**
	1. Tellija maksab Töövõtjale Töö teostamise eest tasu ............. eurot (edaspidi **Tasu**), millele lisandub seaduses sätestatud käibemaks. Töövõtjal on õigus nõuda Tellijalt Tasu maksmist alates Töö vastuvõtmisest Tellija poolt.
	2. Tellija maksab Töövõtjale Tasu vastavalt Töövõtja poolt esitatud arvetele.
	3. Töövõtja esitab Tellijale arve [*tööpäevade arv*] tööpäeva jooksul alates Tellija poolt Töö vastuvõtmisest. Kui Pooled on kokku leppinud, et Töö antakse üle osade kaupa, siis esitab Töövõtja üleantud Töö osa kohta arve pärast vastava Töö osa vastuvõtmist Tellija poolt.
	4. Tellija tasub Töövõtja poolt esitatud arve [*tööpäevade arv*] tööpäeva jooksul alates arve kättesaamisest ülekandega Lepingu punktis 7.2 toodud Töövõtja arveldusarvele. Arve loetakse tasutuks, kui kogu arvel näidatud summa on laekunud Töövõtja arveldusarvele.
	5. Pooled võivad kokku leppida, et Töövõtja teostab lisaks Tööle ka täiendavaid lisatöid. Lisatööde tellimise kohta sõlmivad Pooled Lepingu lisa, milles lepitakse kokku vähemalt lisatööde kirjeldus, hind ja teostamise tähtaeg. Lisatööde hinna kokku leppimisel lähtuvad pooled mõistlikkuse põhimõttest. Töövõtjal on õigus lisatööde eest tasu saada üksnes juhul, kui lisatööde teostamine on Poolte vahel eelnevalt kokku lepitud.
5. **Poolte õigused ja kohustused**
	1. Töövõtja kohustub:
		1. teostama Töö vastavalt Lepingule, kehtivatele õigusaktidele ja Tellija juhistele;
		2. järgima Töö teostamisel ja korraldamisel Tellija mõistlikke huve ja eesmärke ning kõiki Tellija poolt antud seaduslikke juhiseid;
		3. viivitamata pöörduma Tellija poole juhiste saamiseks, kui need on vajalikud Töö teostamiseks;
		4. teavitama Tellijat koheselt kõikidest asjaoludest, mis mõjutavad Töö teostamist või Töövõtjapoolsete muude Lepinguliste kohustuste täitmist ning mille vastu on Tellijal mõistlik huvi;
		5. hankima kõik Töö teostamiseks vajalikud materjalid, kui materjalide hankimine kuulub Töövõtja töövõttu;
		6. ilma eraldi kokkuleppeta teostama ka sellised tööd ja toimingud, mis ei ole Lepingus ega selle lisades selgesõnaliselt ette nähtud, kuid mille tegemine on tavapäraselt vajalik Lepingu kohaseks täitmiseks ja eesmärgi saavutamiseks ning mis olemuslikult kuuluvad Töö hulka;
		7. tagama Töö käigus valmivate dokumentide vastavuse kehtivatele õigusaktidele ja Lepingule;
		8. leidma Töö teostamiseks vajalikud alltöövõtjad. Töövõtja kohustub nõudma oma allöövõtjatelt teostatava Töö kvaliteedi vastavust Lepingu tingimustele, samuti kokkulepitud tähtaegadest kinnipidamist. Töövõtja vastutab Töö teostamisel kasutatavate alltöövõtjate tegevuse eest nagu enda tegevuse eest.
	2. Töövõtjal on õigus:
		1. nõuda Tellijalt juhiseid, kui need on vajalikud Töö teostamiseks;
		2. peatada Töö teostamine, kui Töövõtja on nõudnud Tellijalt juhiseid ja Tellija ei ole mõjuva põhjuseta neid mõistliku aja jooksul andnud;
		3. saada Töö teostamise eest tasu vastavalt Lepingule.
	3. Tellija kohustub:
		1. andma Töövõtjale viivitamata juhiseid, kui need on vajalikud Töö teostamiseks;
		2. Töö valmimisel Töö üle vaatama ja vastu võtma või vastuvõtmisest keelduma mõistliku aja jooksul pärast seda, kui Töövõtja on Tellijat Töö valmimisest teavitanud;
		3. maksma Töövõtjale valminud Töö eest tasu vastavalt Lepingule;
		4. teavitama Töövõtjat koheselt kõikidest asjaoludest, mis mõjutavad Tellijapoolsete Lepinguliste kohustuste täitmist ning mille vastu on Töövõtjal mõistlik huvi;
		5. Töös puuduse avastamisel teavitama Töövõtjat avastatud puudusest mõistliku aja jooksul pärast puuduse avastamist;
		6. Töös avastatud puudusest teavitamisel kirjeldama avastatud puudust võimalikult täpselt.
	4. Tellijal on õigus:
		1. igal ajal tutvuda Töö käiguga, välja arvatud juhul, kui see segaks oluliselt Töö teostamist;
		2. Töös esinevate puuduste korral nõuda Töö vastavusse viimist Lepingutingimustega;
		3. kõrvaldada Töös esinev puudus ise või lasta see kõrvaldada kolmandal isikul juhul, kui Töövõtja ei kõrvalda Töös esinevat puudust mõistliku aja jooksul pärast Tellijapoolset puudusest teavitamist;
		4. nõuda Töövõtjalt Töö puuduse kõrvaldamisega seotud kulutuste hüvitamist;
		5. jätta Töö vastu võtmata, kui Töös esineb puudusi, välja arvatud pisipuudused, mis ei takista Töö tulemuse kasutamist;
		6. keelduda Töö eest tasumast kui Töö ei vasta Lepingutingimustele, muuhulgas kui Lepingutingimustele ei vasta Töö juurde kuuluvad dokumendid või sellised dokumendid on Tellijale üle andmata.
	5. Pooled kohustuvad mitte avaldama Lepingu sisu kolmandatele isikutele ilma teise Poole kirjaliku nõusolekuta ega muud Lepingu sõlmimise ja täitmise käigus teatavaks saanud teavet (sh. teise Poole asjaajamist ja majandustegevust puudutavat teavet), mida võib mõistlikult ja arvestades Poolte äritegevuses väljakujunenud tavasid ja praktikat pidada konfidentsiaalseks teabeks.
6. **Poolte vastutus**
	1. Kui Tellija viivitab Töövõtjale tasu maksmisega, siis on Töövõtjal õigus nõuda Tellijalt viivist 0,15% protsenti päevas viivitatud summalt iga tasumisega viivitatud päeva eest.
	2. Töö valmimise, üleandmise või Töös esineva puuduse kõrvaldamisega viivitamisel kohustub Töövõtja tasuma Tellijale leppetrahvi 1% valmimata, üle andmata või puudusega Töö maksumusest päevas iga viivitatud päeva eest. Tellija kohustub leppetrahvi nõudmisest Töövõtjat teavitama mõistliku aja jooksul pärast seda, kui ta Töövõtjapoolsest viivitusest teada sai.
7. **Poolte esindajad ja kontaktandmed**
	1. Poolte kontaktisikud Lepingu täitmisel ja nende sidevahendid on:
		1. Tellija esindaja(d) – Alina Nevent, Sillamäe Linnavalitsuse keskkonnaspetsialist, e-post nevent@sillamae.ee, tel 3925731.
		2. Töövõtja esindaja(d) – ......[*esindaja sidevahendite (e-post, telefon) andmed*].
	2. Lepingu sõlmimise hetkel on Poolte kontaktandmed järgmised:

|  |  |
| --- | --- |
| **Tellija:** | **Töövõtja:** |
| Sillamäe Linnavalitsus | [*töövõtja nimi*] |
| Aadress: Kesk 27, Sillamäe 40231 | Aadress: [*töövõtja aadress*] |
| Telefon: 3925700 | Telefon: [*töövõtja telefoninumber*] |
| Faks:  | Faks: [*töövõtja faksinumber*] |
| E-post: linnavalitsus@sillamae.ee  | E-post: [*töövõtja e-posti aadress*] |

* 1. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist Poolt teavitama. Kuni teate kättesaamiseni loetakse teise Poole jaoks kehtivaks andmed, mis on temale esitatud.
1. **Vääramatu jõud**
	1. Pooled vabanevad Lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures Pooled on kohustatud rakendama kõiki meetmeid, et ära hoida teisele Poolele kahju tekitamine ja tagada võimalikult suures ulatuses Lepingu täitmine. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste mittetäitmise või mittevastava täitmise eest. Vääramatuks jõuks ei ole Lepingu tähenduses Poole majandusliku olukorra muutus, halvad ilmastikuolud, hinnatõus, puhkus, pankrot ega ka pankrotihoiatus või hagi tagamine. Vääramatu jõu mõiste sisustamisel lähtuvad Pooled Võlaõigusseaduses sätestatust.
	2. Vääramatu jõu esinemisest tuleb teist Poolt viivitamatult kirjalikult informeerida.
	3. Vääramatu jõu esinemisel lepivad Pooled kokku Töö teostamise tähtaegade muutmises nimetatud asjaolude esinemise perioodi võrra. Vääramatu jõu esinemisel kestusega üle kahe (2) kalendrikuu on Pooltel õigus Lepingust taganeda või Leping üles öelda.
2. **Vaidluste lahendamise kord**
	1. Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.
3. **Lepingu jõustumine**
	1. Leping jõustub alates Lepingu allkirjastamise hetkest.
	2. Leping on koostatud ja alla kirjutatud eesti keeles kahes (2) võrdset juriidilist jõudu omavas identses eksemplaris, millest igale Poolele jääb üks eksemplar.

**Tellija: Töövõtja:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# **Lisa 5. Vastutava spetsialisti nimi ja isikukood inseneritaseme ja kvalifikatsiooni kontrollimiseks**

**Hankija nimi**: Sillamäe Linnavalitsus

**Hanke nimetus:** Ranna tn 4 juures Sõtke jõe kalda uurimine

Tööde teostaja kvalifikatsioon:

Nimi:

Isikukood:

## Lisa 6 - Riigihanke eseme tehniline kirjeldus

**Hankija nimi:** SILLAMÄE LINNAVALITSUS (registrikood 75003909)

**Hanke nimetus:** Ranna tn 4 juures Sõtke jõe kalda uurimine

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva riigihanke tulemusena kavatsetakse sõlmida töövõtuleping, nimetatakse Töövõtjaks.

1. **RIIGIHANKE OBJEKT**

Käesoleva riigihanke objektiks on uurimistöö teostamine ja kirjaliku dokumendi koostamine järgneval objektil:

|  |  |
| --- | --- |
|  **Objekt/aadress** | **Tehnilised näitajad** |
| Sillamäe linn, Ranna 4 (katastrutunnus 73501:009:0019) krundiga piirneva kalda/nõlva uurimine  | * + - 1. Nõlva ülevaatus, kindlustuse seisukorra uurimine, varisemise ohu määramine (nõlva geodeetiline mõõdistamine ja pinnaseuuringud)
			2. Soovitus kindlustuse rajamiseks (vajadusel), vajalike tööde määramine
			3. Kirjaliku dokumendi koostamine
 |

**3. TELLIJA EESMÄRK**

Tellija põhieesmärgiks on Sillamäe linna Ranna 4 maa-ala põhjapoolse ja sellega piirneva Sõtke jõe kalda seisundi uurimine, varisemisohu selgitamine, eksperdi kirjaliku arvamuse koostamine koos vajaminevate abinõuete kasutusele võtmisega.

**4. TÖÖVÕTJA TEGEVUSED JA KOHUSTUSED**

Uurimistöö tegija teostab tööd kooskõlas henkelepingu ja kiraliku ettepaneku nõuetega.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pakkuja volitatud esindaja nimi)

/allkirjastatud digitaalselt/

**Lisa 7** – **Väljavõte pakkuja netokäibest**

**Hankija nimi:** SILLAMÄE LINNAVALITSUS (registrikood 75003909)

**Hanke nimetus:** Ranna tn 4 juures Sõtke jõe kalda uurimine

|  |  |  |
| --- | --- | --- |
| **Majandusaasta** | **Netokäive (EUR)** | Märkused |
| 2016 |  |  |
| 2017 |  |  |
| 2018 |  |  |
| Kokku |  |  |
| **Keskmine** |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pakkuja volitatud esindaja nimi)

/allkirjastatud digitaalselt/